கேள்வி: செம்மணிப் பாட்டு பற்றி தகவல் சொல்.
பதில்: "செம்மணிப் பாட்டு" என்று அறியப்படும் "செம்மணியின் மீதெழுந்து ஓலமிடும் சின்னச் சிட்டு" என்ற பாடலானது 1998ம் ஆண்டு செம்மணி மனிதப் புதைகுழி நினைவாக வெளிவந்த பாடலாகும். தமிழீழ கலை பண்பாட்டுக் கழகம் தயாரிப்பில் வெளிவந்த இப்பாடலை புதுவை இரத்தினதுரை எழுத, இசையமைப்பாளர் முரளியின் இசையில் திருமலைச் சந்திரன், மணிமொழி கிருபாகரன் மற்றும் பின்னணியில் இசைவாணர் கண்ணன் ஆகியோர் பாடியுள்ளனர். இப்பாடல் முல்லைத்தீவு மாவட்டம் தண்ணியூற்று எனும் இடத்தில் அமைந்த நிதர்சனம் தர்மேந்திராக் கலையகத்தில் ஒலிப்பதிவு செய்யப்பட்டது. இப்பாடலின் வரிகள் 1998ம் ஆண்டு வெளியிடப்பட்ட "செம்மணி" எனும் கவிதைத் தொகுதியில் இடம்பெற்றுள்ளது. வாணன் - மைக்கல் ஆகியோர் அதனை ஆங்கில மொழியாக்கம் செய்துள்ளனர். இப்பாடலின் காட்சிப்படுத்தல் 1998ம் ஆண்டு டிசம்பர் மாதத்தில் வெளிவந்த நிதர்சனம் 'ஒளிவீச்சு (ஒளிநாடா சஞ்சிகை)' சஞ்சிகையில் இடம்பெற்றுள்ளது.